हरिद्वारः खानपुर विधायक उमेश कुमार (Khanpur MLA Umesh Kumar) की सुरक्षा में तैनात गनर के साथ मारपीट (Gunner of Khanpur MLA assaulted) की गई है. बताया जा रहा है कि टोल प्लाजा पर तैनात कर्मचारियों ने लाठी-डंडों से गनर का सिर फोड़ दिया. गनर अपने परिचितों के साथ अपने एक रिश्तेदार की अस्थियां विसर्जित करने के लिए हरिद्वार जा रहा था. वहीं, पूरी घटना सीसीटीवी कैमरे में कैद हो गई. पुलिस ने 4 लोगों को हिरासत में लिया है. मामले की जांच शुरू कर दी है. जानकारी के मुताबिक, खानपुर विधायक उमेश कुमार की सुरक्षा में तैनात गनर अपने परिचितों के साथ एक रिश्तेदार की अस्थियां लेकर हरिद्वार जा रहा था. बहादराबाद टोल प्लाजा पर पहुंचने पर गनर द्वारा उत्तराखंड पुलिस का हवाला देकर बैरियर खोलने के लिए कहा गया. आरोप है कि कर्मचारियों ने बैरियर नहीं खोला और गनर के साथ अभद्रता की. इस पर जैसे ही गनर कार से उतरा तो टोल प्लाजा के कर्मचारी इकट्ठा हो गए और उन्होंने लाठी डंडों से उस पर और उसके साथियों पर हमला कर दिया. हमले में गनर गंभीर रूप से घायल हो गया. गनर के सिर पर गंभीर चोटें आई हैं.
 थाना प्रभारी बाहदराबाद नितेश शर्मा ने बताया कि चार टोल प्लाजा कर्मियों को पकड़ कर थाने लाया गया है. इसके साथ ही मामले की जांच की जा रही है. वहीं, खानपुर विधायक उमेश कुमार ने मामले से खुद को किनारे किया है. उनका कहना है कि इस मामले पर मेरा कोई लेना देना नहीं है. जानबूझकर मेरा नाम घसीटा जा रहा है.
 
हरिद्वारः खानपुर विधायक उमेश कुमार की सुरक्षा में तैनात गनर के साथ मारपीट की गई है. बताया जा रहा है कि टोल प्लाजा पर तैनात कर्मचारियों ने लाठी-डंडों से गनर का सिर फोड़ दिया. गनर अपने परिचितों के साथ अपने एक रिश्तेदार की अस्थियां विसर्जित करने के लिए हरिद्वार जा रहा था. वहीं, पूरी घटना सीसीटीवी कैमरे में कैद हो गई. पुलिस ने चार लोगों को हिरासत में लिया है. मामले की जांच शुरू कर दी है. जानकारी के मुताबिक, खानपुर विधायक उमेश कुमार की सुरक्षा में तैनात गनर अपने परिचितों के साथ एक रिश्तेदार की अस्थियां लेकर हरिद्वार जा रहा था. बहादराबाद टोल प्लाजा पर पहुंचने पर गनर द्वारा उत्तराखंड पुलिस का हवाला देकर बैरियर खोलने के लिए कहा गया. आरोप है कि कर्मचारियों ने बैरियर नहीं खोला और गनर के साथ अभद्रता की. इस पर जैसे ही गनर कार से उतरा तो टोल प्लाजा के कर्मचारी इकट्ठा हो गए और उन्होंने लाठी डंडों से उस पर और उसके साथियों पर हमला कर दिया. हमले में गनर गंभीर रूप से घायल हो गया. गनर के सिर पर गंभीर चोटें आई हैं. थाना प्रभारी बाहदराबाद नितेश शर्मा ने बताया कि चार टोल प्लाजा कर्मियों को पकड़ कर थाने लाया गया है. इसके साथ ही मामले की जांच की जा रही है. वहीं, खानपुर विधायक उमेश कुमार ने मामले से खुद को किनारे किया है. उनका कहना है कि इस मामले पर मेरा कोई लेना देना नहीं है. जानबूझकर मेरा नाम घसीटा जा रहा है.